Geographical location and geopolitical situation of the V4 countries
Authors: Kocsis Károly , Karácsonyi Dávid 
Published: March 2022

Summary. In this paper we provide a regional geographic analysis of
the Visegrad Group, the V4 as a distinguished geographical unit on the map of
Central Europe. The roots of the Visegrad Group, which was founded on 15
February 1991, can be traced to the Middle Ages. However, the Soviet rule and
the resistance against it, and other most recent mutual interests, such as the
EU accession in 2004 and the V4’s attitude towards the EU’s refugee crisis in
2015 – rather than a meeting of kings held more than 650 years ago – constitute
the foundation of the shared historical consciousness and mutual solidarity
between the Hungarian, Polish, Czech and Slovak peoples. The main question of
this paper is whether and how the V4 can be viewed geographically as an organic
and integrated region based on its natural and social attributes and its
historical development. We are using both the concept of traditional and new
(reorganised) regional geography to provide insights into that question.
Összefoglalás. A jelen dolgozat a Visegrádi Négyeket, mint önálló
földrajzi régiót igyekszik megközelíteni, és arra keresi a választ, hogy a
hagyományos, illetve az ún. új regionális földrajz szemléletét ötvözve mennyiben
kezelhetők a V4-ek önálló földrajzi egységként. Míg a hagyományos regionális
földrajz a régiókra statikus egységként tekintett, és azok szisztematikus
leírására, a térbeli összefüggések bemutatására törekedett, addig az új
regionális földrajz a régióra térben és időben dinamikus egységként tekint, és
alapvetően a régió-formálódás feltételeit, körülményeit vizsgálja.
Az 1991. február 15-én a visegrádi találkozó során életre hívott együttműködés
gyökerei a középkorig, egészen pontosan az 1335-ös visegrádi királytalálkozóig
nyúlnak vissza. Az 1991-ben újra életre hívott visegrádi együttműködés nemcsak a
re-integráció első formáját jelentette a széthulló KGST és varsói szerződés
nyomán kialakult közép-európai hatalmi űrben, de az elmúlt három évtizedben a
legjelentősebb, legszorosabb közép-európai politikai kooperációvá nőtte ki
magát, aminek eredményeként 2004-ben a régió országai egyszerre váltak az
Európai Unió tagjaivá.
Az első világháború előtt a Habsburg és porosz érdekszférába tartozó régió,
amelynek országai a két világháború között még egymással rivalizáltak, először
1945 után került azonos politikai-katonai tömbbe a keleti blokk, a KGST és a
Varsói Szerződés Szovjetunió által meghatározott keretein belül. Paradox módon
épp e diktált szovjet típusú társadalmi-gazdasági berendezkedéssel szembeni
ellenállás volt az, ami a három országot, azaz az ezekben működő korabeli
ellenzékieket (Charta 77, Szolidaritás stb.) egységbe kovácsolta az 1980-as évek
végére. Ezek, az 1990-es évek elején hatalomra kerülő, egymáshoz szellemiségben
közelálló új politikai elitek voltak azok, amelyek végül a visegrádi
együttműködési megállapodást 1991-ben aláírták. Mindezek alkotják a közös
történelmi tudat és a lengyel, a magyar, a cseh és a szlovák nép közötti
kölcsönös szolidaritás alapjait, sokkal inkább, mintsem a bő 650 évvel korábbi
királytalálkozó.
A V4 országok közötti regionális földrajzi kohézió azonban gyenge. Ennek legfőbb
okai a politikai érdekellentétek és a történelmi-etnikai különbözőség, ami abból
fakad, hogy a régió belső határvonalai – ellentétben a 20. század elején
létrejött külső határokkal – évszázados stabilitást mutatnak. A főbb
hegyvonulatok (a Kárpátok és a Szudéták) évszázadok óta társadalmi-gazdasági és
etnikai-kulturális választóvonalként működtek. Emellett a belső regionális
kohézió másik fontos elemét az ott élő emberek regionális identitása,
szolidaritása adja, ám a belső szolidaritás csak cseh és szlovák, illetve magyar
és lengyel viszonylatban erős, ami a V4-től függetlenül is létezik. Hosszú távon
a fő kérdés, hogy túl tudnak-e jutni ezen országok a belső ellentéteiken az
aktuális politikai érdekeken túlmenően is, és ki tudnak-e alakítani olyan
stratégiai partnerséget, amely már ma is létezik Magyarország és Lengyelország,
illetve Csehország és Szlovákia között?